Exqrch/javanese-Komodo-pixelgpt huggingface dataset:
Mahesa Jenar uga imun kanggo racun amarga ing aliran getih bisa ula Gundala Seta kang misuwur kanggo kemampuan kanggo neutralize kabèh limo saka racun-racun
Bisa ula Gundala Seta iki dijupuk saka Ki Ageng Sela
Kemampuan kang bukti nalika nambani lumaku Wirasaba, salah siji saka kanca-kancane uga disebut minangka Suling saka Gadhing
Lan sepisan maneh ing wektu kanggo ngilangke racun-racun saka warisan Lawa Ijo dikenal minangka Agate Klabang Sayuta.
Perselu Lumajang Perselu Lumajang yaiku tim bal-balan saka Lumajang, Jawa Timur, Indonesia
Klub iki diyasa ing taun 1955 minangka jeneng Bon Voetbal sing disingkat (LVB Indonesia) lan dijuluki Serigala Semeru
Pattaya Pattaya (#ALIH, , Phatthaya, ]) iku kutha patirahan ing Tanah Thai
Pernahé ana ing iring wétané Teluk Thailand, udakara kidul-wétané Bangkok ing Provinsi Chonburi
Kutha Pattaya (#ALIH Mueang Phatthaya) iku wewengkon kutha kang swatantra kang mangku saindhengé tambon Nong Prue lan Na Klua lan sapérangan Huai Yai lan Nong Pla Lai
Kutha iki kalebu ing wewengkon indhustri Pasisir Wétan bareng karo kutha-kutha liyané, ya iku Si Racha, Laem Chabang, lan Chonburi
Pattaya iku punjering Wewengkon Métropolis Pattaya-Chonburi mawa gunggung wong kang ndunungi watara 1.000.000.
Wewaton Salin Aksara Karaton Thai Wewaton Salin Aksara Karaton Thai iku wewaton resmi kanggo nyalin aksara tembung-tembung basa Thai ing alfabèt Latin
Wewaton iki dibabar Institut Karaton Thai
Wewaton iki kanggo ing plang-plang dalanan lan céthakan-céthakan pepréntahan lan sok ingaran bebaku ing salin aksara Thai
Mangkonoa, pangecaké ora ajeg kalebu ing pepréntahan dhéwé
Wewaton iki mèh mèmper karo kang kacathet ing ISO 11940-2.
Gua Embultuk Gua Embultuk ngrupikaken setunggal gua alam ingkang ing lebetipun kebak kaliyan stalagmit uga stalaktit
Gua Embultuk manggen ing dhusun Tumpakkepuh, Kecamatan Bakung, Kabupatèn Blitar, arah kidul kutha Blitar kaliyan antawis sekitar 40 km
panjang gua niki sekitar 1,5 km saweg wiyar uga inggilipun sekitar 3 meter
sapanjang kirang langkung 1,5 km, pesona stalagmit badhe ndamel samang rumaos kraos kaliyan kawontenan ingkang mengesankan, suwanten gemericik toya ngandhap siti mimbuhi kesan alami
Pengunjung kedah ngginakaken lampu petromak uga mbekta rasukan gantos
ing penghujung radin lebet gua niki kita sedaya sanguh ngaso ing setunggal kubah ingkang nyami rupeni aula ageng ingkang sanguh ndhusun ewon tiyang
Konon gua niki riyenipun nate dados panggen persembunyian abahan setunggal partai larang (PKI)
Gua Embultuk ngrupikaken setunggal-setunggalipun gua ing Blitar ingkang nyawisaken keunikan stalagmitnya ing para pengunjung
Wisata gua niki salajeng ramai dikunjungi dening kathah turis, paling utami ing liburan sekolah, uga radin menuju gua nikia sampun direnovasi dadosipun saged kelangkungan tumpakan roda sekawan.
(#ALIH)) ya iku sawijining pelawak, aktor, lan pembawa acara saka Amérika.
Timur Muhammad Gusti Radèn Mas Timur Muhammad ya iku putra Sultan Hamengkubuwana V lan garwa pramèswari GKR
Sekar Kedhaton kang mijil 13 dina sawusé ramané séda (5 Juni 1855)
Sawusé diwasa banjur kaparingan asma Kanjeng Pangeran Haryo (KPH) Suryaning Ngalaga
Manut saka urutané, Timur Muhammad bisa duwé hak jumeneng nata
Nanging amarga mijil sawusé ramané séda, mula kang dijumenengaké dadi sultan kaping enem banjur Gusti Radèn Mas (GRM) Mustaja, pamané
Usaha Ratu Kedhaton njumenengaké dadi ratu
Taun 1864, Ratu Kedhaton lan diduhukung dening para kawula saka Tembayat ngraman lan niyat madegakè kraton anyar lan njumenengaké Suryaning Ngalaga dadi ratuné
Nanging kraman iki bisa ditumpes déné Suryaning Ngalaga lan ibune ora kapatrapan ukuman lan tetep kaparengaké manggon ing sajeroné kraton Ngayogyakarta
Kedadéyan iki diarani "Suryengalagan affairs"
Ratu Kedhaton tetep ngupaya bisaa Suryaning Ngalaga jumeneng ratu
Salah sijiné kanthi niyat ndhaupaké Suryaning Ngalaga karo putri Sultan Hamengkubuwana VII saka pramèswari Ratu Kencana kang ora peputra kakung
Nanging Sultan Hamengkubuwana VII ora sarujuk marang niyat iki lan duwé panemu menawa Suryaning Ngalaga duwé kekurangan lan ora pantes jumeneng ratu
Luwih-luwih sadurungé wis mèlu ngraman marang pamréntah
Maret 1883 Sultan Hamengkubuwana VII netepaké RM Akhadiat kang umur 5 taun dadi pangéran pati
Kahanan iki njalari Ratu Kedhaton lan Ratu Kencana nandang gela lan niyat ngraman
Nanging sadurungé kalakonan, para prajurit kraton wis mangèrteni lan para tokohé dirangkèt
Ratu Kedhaton lan Suryaning Ngalaga bisa lolos nanging banjur kacekel ing Désa Ngremamé, Salam, Magelang
Résidhèn Ngayogyakarta, Van Baak ngusulaké supaya kabèh kang mèlu ing niyat ngraman kuwi dibuwang menyang Manadho
Ratu Kencana kang isih dadi pramèswari ora mèlu kabuwang ing Manadho nanging kakebonaken saka kraton banjur salin asma GKR Wandhan
Saka putusan landrat, Ratu Kedhaton lan Suryaning Ngalaga dikirim menyang Manadho lan nganti puput yuswa
Pangéran Suryaning Ngalaga séda 12 Januari 1901
Residhèn Menado van Hengel duwé usul supaya Ratu Kedhaton dikonduraké menyang Jawa amarga wis sepuh déné putrané wis séda lan ora mbebayani tumrap pamréntah
Nanging usul kuwi ora disetujoni lan Ratu Kedhaton séda ing 25 Mei 1918.
Sega rooma Sega rooma ya iku sega khas saka Gresik, Jawa Wétan
Anggone nyuguhake yaiku lonthong utawa sega kang disiram bubur werna krem kanthi tambahan krupuk putih lan uga jangan kuncuk, yaiku jangan pucuke godhong pohong kang garing
Bahan gawe bubur yaiku santen lan glepung beras
Dene bumbune bubur yaiku yaiku brambang, bawang, tumbar, jinten, lombok abang, kencur, uyah, lan gula
Upacara Tumbuk Ageng Upacara Tumbuk Ageng ya iku upacara adat Jawa kang ditindakake nalika sawijining wong wis umur 8 windu utawa 64 taun
Upacara iki kaperang dadi telu yaiku angon putu, congkogan, lan andrawinan.
Club Deportivo Tenerife Prestasi
"Cocok tanggal 30 Juli 2018."
Hawraman Hawrāmān (uga diéja Húrāmān) (Kurdhi: ‌ utawa Hewraman‎) utawa Ōrāmān (Pèrsi: ‎‎) utawa Avroman ya iku wewengkon pagunungan kang dumunung ing provinsi Kurdhistan lan Kermanshah ing sakuloné Iran lan ing sisih lor-wétané Irak ing Wewengkon Kurdhistan Irak
Ing Iran, sing kalebu ing wewengkon iki ya iku kutha-kutha kaya ta Paveh lan Mariwan, lan ing Irak, Halabja.
Alfabèt fonètis NATO Alfabèt fonètis NATO, kanthi aran resmi International Radiotelephony Spelling Alphabet, uga lumrahé karan alfabèt fonètis ICAO, utawa kanthi aran resmi liyané sandi figur lan alfabèt fonètis ICAO, iku alfabèt pangéja radhiyotéléfon kang lumrah dhéwé kaanggo ing manéka panggonan
Sanajan kerep karan "alfabèt fonètis", alfabèt pangéja ora ana gegayutané karo tata trankripsi fonètis kaya déné Alfabèt Fonètis Internasional
Nanging, alfabèt rerékané International Civil Aviation Organization (ICAO) iki ngecakaké tembung sandi kang akrofonis tumrap kurup-kurup ing alfabèt Inggris
Kanthi mangkono, kombinasi kurup lan angka bisa kaucapaké supaya dingertèni péhak-péhak kang padha kirim-kiriman layang swara lumantar radhiyo utawa téléfon tanpa nguwatiri béda basa utawa mutu saluran komunikasi antarané kang padha sesambungan
Tembung sandi cacah 26 ing alfabèt fonètis NATO kang kacakaké marang 26 kurup ing alfabèt Inggris lan kaurutaké kanthi alfabètis, ya iku: Alfa [ˈalfa], Bravo [ˈbravo], Charlie [ˈtʃali], Delta [ˈdɛlta], Echo [ˈɛko], Foxtrot [ˈfɔks.trɔt], Golf [ˈɡɔlf], Hotel [hoˈtɛl], India [ˈɪndia], Juliett [ˈdʒuliˈɛt], Kilo [ˈkilo], Lima [ˈlima], Mike [ˈmai̯k], November [noˈvɛmba], Oscar [ˈɔska], Papa [paˈpa], Quebec [keˈbɛk], Romeo [ˈromio], Sierra [siˈɛra], Tango [ˈtaŋɡo], Uniform [ˈjunifɔm,
Sierra [siˈɛra], Tango [ˈtaŋɡo], Uniform [ˈjunifɔm, ˈunifɔm], Victor [ˈvɪkta], Whiskey [ˈwɪski], Xray [ˈɛks.rei̯], Yankee [ˈjaŋki], Zulu [ˈzulu]
1 [ˈwan], 2 [ˈtu], 3 [ˈtri], 4 [ˈfoa], 5 [ˈfai̯f], 6 [ˈsɪks], 7 [ˈsɛvən], 8 [ˈei̯t], 9 [ˈnai̯na], 0 [ˈziro], 00 [ˈhandrɛd], 000 [ˈtau̯ˈzand].
Ashitha Ashitha (Syriac: ܥܫܝܬܐ‎) ya iku désané wong-wong Asiria ing wewengkon pagunungan Tyari ing tapal watesé Irak lan Turki
Kutha iki jenengé dijupuk saka sawijing tembung basa Suryani ܥܵܫܝܼܬܵܐ sing tegesé "avalanche"
Pamukiman modhèren kaloka minangka jeneng ing basa Turkilan dunungé ana ing dhistrik Çukurca.
Odisha Odisha (; biyen Orissa, ) iku sawijining nagara pérangan ing Indhi, kang dumunung ing Indhi wétan
Wewengkon iki dikupengi déning nagara pérangan Bengal Kulon ing lor-wétané, Jharkhand ing loré, Chhattisgarh ing kuloné lan lor-kuloné, uga Andhra Pradesh ing kidulé
Odisha nduwé garis pasisir sadawané "Bay of Bengal" ing wétané, saka Balasore nganti Ganjam
Wewengkon iki kalebu nagara pérangan paling gedhé ka-9 miturut jembar wewengkoné, lan paling gedhé nomer 11 miturut cacah wongé
Wewengkon iki uga nagara pérangan kang paling padhet nomer 3 ing Indhi
Odia (biyèn kaloka minangka "Oriya") iku basa resminé lan basa kang paling akèh dicaturaké déning wong-wong ing wewengkon iki, udakara gunggunge ana 33,22 yuta wong miturut sensus taun 2001.
Jalak Gadhing Jalak gadhing utawa jalak lawu "(Turdus poliocephalus stresemanni Bartels)" ya iku salah siji sub spésiès saka manuk Anis Gunung "(Turdus poliocephalus)"
Manuk iki kalebu spésiès èndhemik kang mung tinemu ing Gunung Lawu
Jalak Gadhing mangan woh-wohan, wewijènan, kéwan gegremetan, kemangga, cacing lan kéwan cilik liyané, gumantung apa kang ana ing sakiwa tengené
Seneng manggon ing gegrumbulan kang rungkut nanging gelem mudhun menyang lemah kanggo golèk pangan
Sanajan urip ing alam, jalak gadhing kalebu ora wedi nalika tetepungan manungsa
Ing jalur munggah gunung Lawu, jalak gadhing uga golek panganan ing sakiwa tengené pos
Jalak gadhing dadi kéwan kang khas ing gunung Lawu
Kahanan iku banjur digayutaké karo anané petilasan papan moksané Prabu Brawijaya V kang uga ing gunung iki
Jalak gadhing dianggep dadi ingon-ingon Prabu Brawijaya V lan ana wewaler kanggo wong kang ing kono ora olèh ngganggu manuk iki
Jalak gadhing ing jalur munggah gunung uga dianggep nuduhaké wong kang munggah gunung supaya ora sasar
Nanging peneliti saka LIPI mratélakaké menawa prilaku manuk kang gelem nyedhak manungsa iki kanggo bisa olèh pangan.
Wakiyem Wakiyem utawa luwih dikenal kanthi sebutan mbok Yem ya iku wong kang dadi padunung lan duwé salah siji warung kang ana ing sangisoré puncit Gunung Lawu
Jeneng lan warungé kawentar ing antarané para pecinta alam amarga wis puluhan taun nyedhiani pangan lan papan lèrèn kang sawayah-wayah bisa dijujug
Mbok Yem wis manggon ing kono saka taun 1980-an lan dianggep kayadéné legéndha urip ing Gunung Lawu
Warungé dumunung ing 3.150 meter saka sagara lan kena kanggo lèrèn sadurungé nerusaké laku menyang puncit Lawu ing 3.265 meter saka sagara
Warung mbok Yem disebut dadi warung sega pecel paling dhuwung sa-Indhonésia
Kanggo nyukupi barang kang didol ing warunge, mbok Yem dikirimi barang saka ngisor déné kebutuhan banyu bisa njupuk ing Sendhang Drajat kang ora adoh saka warungé
Menu khas kang sumadia ing warungé ya iku sega pecel lan lawuh endhog ceplok dadi klangenané wong kang tau mangan ing kono
Mbok Yem arang ninggalaké warunge lan mung mudhun nalika dina riyaya lan menawa ana seduluré kang duwé kajat.
Panumpes ing Eram Panumpes ing Eram ya iku prastawa rajapati gedhèn-gedhèn ing Eram, sawijining désa cilik ing Odisha, sing uga nduwé pangaribawa ing sajarahé obahan Mardhikané Indhi
Panumpes iki uga dikenal minangka Rakta Tirtha Eram ("The Pilgrim of Blood)" utawa prastawa panumpes ing Jallianwala Bagh kaloro ing Indhi
Eram dumunung ana ing dhistrik ing Odisha lan adohé 16 kilomèter saka désa Basudebpur ing dhistrik Bhadrak.
Pinguwin afrikah Pinguwin afrika ("Spheniscus demersus"), uga aran pinguwin kuldi lan pinguwin sikil ireng, iku spésies pinguwin kang uripé ing pabanyon Afrika iring kidul
Pinguwin iki uga kaceluk pinguwin "kuldi" amarga swarané kang sora kaya bengokané kuldi
Mangkonoa, spésies iki dudu siji-sijiné kang bisa mbengok mangkono
Kaya pinguwin liyané, spésies iki ora bisa mabur, awaké lencir, lan suwiwiné rata minangka siwar ing habitat sagara
Pinguwin diwasa boboté watara lan dedegé
Pinguwin afrika mung tinemu ing pasisir kidul-kulon Afrika
Uripé nggrombol minangka koloni lan kasebar ing 24 pulo antarané Namibia lan Teluk Algoa, cedhak Port Elizabeth, Afrika Kidul
Spésies iki minangka pinguwin siji-sijiné kang tumangkar ing Afrika lan njalari siji kapuloan kang dadi habitaté karan Kapuloan Pinguwin
Rong koloni pinguwin muncul ing taun 1980-an ing dharatan cedhak Cape Town, ya iku Pasisir Boulders ing cedhak Simon's Town lan Stony Point ing Teluk Betty
Koloni-koloni dharatan mau muncul bokmanawa amarga sudané prédhator
Mangkonoa, koloni ing Teluk Betty tau diserang léyopar
Siji-sijiné koloni dharatan liyané ana ing Namibia, nanging ora kasumurupan kapan munculé
Pasisir Boulders iku minangka jujugan pariwisata awit saka pasisiré, kanggo nglangi, lan pinguwiné
Pinguwiné bisa dicedhaki manungsa saorané samèter cedhaké
Populasi tangkaran saka pinguwin afrika ana ing sawenèh kebon binatang ing saindengé donya
Ora ana koloni kang kasumurupan sanjabané pasisir kidul-kulon Afrika, sanajan sok tinemu pinguwin-pinguwin nom mencar adoh saka habitat lumrahé
Watara 4 yuta pinguwin ana ing kawitané abad 19
Saka 1,5 yuta populasi pinguwin afrika kang kinira ana ing taun 1910, mung watara 10%-né kang rahayu ing wekasané abad 20
Populasi pinguwin afrika, kang tumangkar ing Namibia lan Afrika Kidul, wis suda 95% kawit jaman praindhustri
Populasi gunggung suda akèh dadi 200.000 ing taun 2000
Ing taun 2010, angkané kinira mung watara 55.000
Kanthi rikaté anggoné suda, pinguwin afrika dinuga bakal cures ing alam alasan nalika taun 2026
5.000 pasangan pinguwin kinira urip ing Namibia ing taun 2008; ing taun 2012, watara 18.700 pasangan kinira urip ing Afrika Kidul, kanthi pérangan gedhéné cacah mau urip ing Pulo St
Croix ing Teluk Algoa.
Perpustakaan Universitas Leiden Perpustakaan Universitas Leiden iku kapustakaan kang didegaké ing 1575 ing Leiden, Walanda
Perpustakaan iku dianggep minangka wujud panggonan ing pembangunan saka budaya Éropah: bagéan saka pusat budaya sing marang arah pembangunan lan penyebaran kawruh kala mangsa pepadhang
Iki utamané kumpulan saka kolèksi unik saka sumber-sumber pilihan
Kalebu kira-kira 5,200,000 volume, 1,000,000 buku èlèktronik, 20,000 sèri, 40,000 jurnal èlèktronik, 60,000 manuskrip bab negara-negara Wétan lan Kulon, 500,000 aksara, 100,000 gambar kar, 100,000 cithakan, 12,000 gambar, lan 300,000 foto
Perpustakaan iki bisa nglumpukaké kolèksi paling gedhé ing donya bab Indonesia lan Karibia
Sabanjuré, Perpustakaan Universitas Leiden ya iku siji-sijiné warisan organisasi ing Walanda kang duwéni telung dhaptaran saka dokumen ing UNESCO's Memory of the World Register
"Est hic magna commoditas bibliothecae ut studiosi possint studere" —Josephus Justus Scaliger "Kauntungan paling gedhé saka perpustakaan ya iku wong-wong sing arep sinau, bisa sinau." Sajarah
Ing 1595 kala "Nomenclator" dibabar, katalog pisanan Perpustakaan Universitas Leiden uga katalog dicithak saka lembaga perpustakaan ing donya
Publikasi saka katalog ngepasi karo bukaan saka perpustakaan anyar ing lantai ndhuwur saka Faliede Bagijnkerk (saiki Rapenburg 70) jèjèré Theatrum Anatomicum
Ing taun 1864, salinan katalog urut abjad perpustakaan ing Leiden saka 1575--1860 rampung; ora tau katon dicithak
Para pamaca padha bisa takon dhaptar abjad saka perpustakaan Leiden sing dijenengi "Leidse boekjes"
Sistem iki digunakaké nganti 1988.
Simon's Town Simon's Town (), kala-kala uga kaéja Simonstown, iku kutha cilik cedhak Cape Town, kang minangka pangkalané Wadya Lautan Afrika Kidul
Kutha iki kapernah ing pasisiré Teluk Palsu, ing iring wétané Ujung Kap
Suwéné rong abad, kutha iki dadi markas lan palabuhané wadya lautan (ndhisik Wadya Lautan Kraton lan saiki Wadya Lautan Afrika Kidul)
Jeneng kutha iki asalé saka Simon van der Stel, gubernur kawitan ing Koloni Kap.
Cells at Work! Cells at Work! (はたらく 細胞, Hataraku Saibō) yaiku sawijining seri manga Jepang kang ditulis lan digambar dening Akane Shimizu
Seri iki minangka antropomorfik sel ing awak manungsa, kanthi protagonis sel getih abang
Mangane wis dirilis ing Majalah Kodansha shōnen sing disebut Monthly Shōnen Sirius wiwit Maret 2015
Serial adaptasi anime karya David Production dirilis tanggal 7 Juli 2018.
Mitchel Wongsodikromo Mitchel Wongsodikromo (lair 26 Agustus 1985) iku pamain lan pelatih badminton saka Surinam, kang asli Jawa
Dhèwèké wis tau lumebu Pan-American Games ping telu: 2003, 2007 lan 2011 makili Surinam
Minangka pamain nom ing klub Tan Na Fesi ing Paramaribo, Surinam, Wongsodikromo iku pamain kang menang ing akèh kompetisi, mula kapilih makili nagarané ing kompetisi mancanagara
Dhèwèké menang akèh medhali juniyor ing turnamèn-turnamèn ing Karibiyah, Amérikah Tengah, lan Kidul
Dhèwèké kerep menang tetandhingan dhobel mawa pasangan Virgil Soeroredjo
Prèstasi ing Surinam lan ing jaban rangkah
Ing 2002, Wongsodikromo bareng Soeroredjo menang medhali prunggu ing Central American and Caribbean Games, ing San Salvador
Menangé wektu iku ingaran ngedab-edabi amarga wektu iku leloroné lagi umur 17 taun
Ing 2005, Wongsodikromo dadi salah sijiné anggota tim Surinam kang menang medhali prunggu ing Caribbean Team Event ing Kubah
Wongsodikromo menang limang gelar ing National Tunggal Putra, ing 2003, 2005, 2009, 2010 lan 2012
Ing mancanagara, dhèwèké dadi juwara Dhobel Putra ing Suriname International Badminton Tournament ping telu ing 2008, 2009 lan 2011
Dhèwèké uga dadi juwara ing Dhobel Campuran ping pindho ing 2009 lan 2012
Ing 2010, Wongsodikromo lan Soeroredjo tekan ing final ing turnamèn Bill Graham Miami International, banjur ing 2011 tekan ing sèmi-final
Ing 2011, dhèwèké menang Suriname International lan Carebaco International, ing babagan Dhobel Putra lan Dhobel Campuran
Ing Maret 2010, Wongsodikromo lumebu tim Surinam kang menang medhali prunggu Tim Campuran ing South American Games ing Medellin
Bareng Crystal Leefmans, kang uga wong Surinam, dhèwèké menang medhali prunggu siji manèh ing babagan Dhobel Campuran Indhividhu
Ing Juli 2010, Wongsodikromo lan Soeroredjo menang medhali kang siji-sijiné kanggo Surinam, prunggu ing Central American and Caribbean Games
Ing 2012, Wongsodikromo dadi anggota tim putra Surinam kawitan kang lumebu pambuka Thomas Cup, ing Los Angeles.
Kagubernuran Dohuk Kagubernuran Dohuk (Kurdhi: ‎, Syriac: ܗܘܦܲܪܟܝܵܐ ܕܕܸܗܘܟ‎ , Arab: ‎‎ Muḥāfaẓat Dahūk) ya iku sawijining kagubernuran ing Kurdhistan Irak
Kutha krajané ya iku kutha Dohuk
Ing njeroné uga ana kutha Zakho, sing ing manéka kasempatan tau dadi titik pamriksan ing tapal watesé Turki
Sadurungé taun 1976, wewengkon iki dadi pérangan saka Kagubernuran Nineveh, sing dikenal minangka Kagubernuran Mosul
Kagubernuran Dohuk akèh-akèhé didunungi déning wong Kurdhi lan wong Asiria, kanti sawenèh wong Yasidhi lan wong Arménia
Ing taun 2017, cacah wongé diwatara ana 1.511.585 kanthi 15% akèh-akèhé ngrasuk agama Kristen (akèh-akèhé wong Asiria).
Bossa nova Bossa nova ya iku jinis musik kang sangkané saka Brasil
Ya iku campuran samba lan jazz lan kawitan digawé déning João Gilberto banjur dipopulèraké déning Antonio Carlos Jobim lan Vinicius de Morães ing taun-taun 1950an lan 1960an
Bossa nova yakuwi salah sijining jinis musik Brasil kang paling populèr ing luar nagara kasebut
Bossa nova éntuk akèh pandhemen ing 1960an, utamané musisi anom lan mahasiswa
Istilah "bossa nova" tegesé "trend anyar" ing basa Portugis
Wong kang kawitan nganggo istilah "bossa nova" ya iku juru warta Moyses Fuks lan kawitan dianggo ing ngarepé akèh uwong kanggo konsèr déning Grupo Universitario Hebráico do Brasil ("Kelompok Universitas Yahudi Brasil")
Kala kaé Fuks lagi promosikaké konsèr kasebut
Piranti, irah-irahan lan lirik
Bossa nova utamané nganggo gitar klasik lan piranti perkusi
Irah-irahan kang paling biasa ing bossa nova yakuwi wedon, katresnan, rasa kangen lan alam
Lumrahé bossa nova ora gegayutan karo pulitik
Ing akhir taun 1950an lirik bossa nova ngomongaké urip wong-wong kelas nduwur kang nyaman, sanajan paling akèh wong Brasil kelas tengah
Mulané, sawisé kudéta 1964 ing Brasil, tipe musik kang béda, yakuwi Música popular brasileira, kang liriké luwih pulitik, babagan gelut antarané kelas-kelas masyarakat, dadi luwih populèr ing antaranê kelas tengah lan buruh
Ing taun 2001 kelompok musisi saka Jawa ngetokaké CD gendhing-gendhing campursari utawa keroncong Jawa kanggo musik bossa nova
Irah-irahané CD kuwi Bossanova Jawa diterusaké CD Bossanova Jawa 2 ing taun 2003 lan Bossanova Jawa 3 ing Juli 2007.
Tipografi Tipografi (uga dikenal istilah seni cétak utawa tata huruf) yaiku kabèh ilmu babagan huruf
Gunané tipografi iku kanggo nyiptaaké susunan huruf supaya basa tulis bisa dadi jelas, kewaca, lan apik yèn ditampilaké
Setèlan huruf iki kalebu bab milih modhèl huruf, ukuran huruf, dawané baris, let-letané baris lan huruf, kaliyan bab let khusus antarané loro huruf khusus
Istilah tipografi uga digunaaké ngerujuk bab gaya, susunan lan tampilan huruf-huruf, angka-angka, utawa simbol-simbol sing diciptaaké liwat prosès tartamtu
Desain huruf iku bidang sing cedhak banget karo dunya pakaryan, kadhangkala dianggep bagéan saka tipografi iku déwé
Nanging, biasané tipografer ora ngelakoni desain huruf, lan sebagéan desainer huruf ora ngaku dadi tipografer.
Giambattista Bodoni Giambattista Bodoni (miyos 16 Februari 1740 ing Saluzzo – seda 30 November 1813 ing Parma) inggih punika salah satunggaling tipografer, desainer huruf, kompositor, juru cetak lan penerbit kabangsaan Italia ing kutha Parma
Bodoni miwiti babagan desain huruf kalih nyinauni karya-karya dening Pierre Simon Fournier, nanging banjur dadi seneng marang karya-karyane John Baskerville
Dhèwèké lan Firmin Didot banjur ngembangake gaya huruf anyaran sing dijenengi 'Huruf Anyar', sing bentuk huruf-hurufe dicithak ngangge cara tartamtu kanggo nuduhake kontras dhuwur antarane kekandelan huruf
Bodoni nggawe akeh desain font sing saben desaine ana ing ukuran akeh
Bodoni luwih misuwur minangka komposer, tinimbang dadi perancang huruf, amarga dhèwèké nggawe akeh ukuran font sing bisa nyithak cetakan apik
Kaya Baskerville, dhèwèké nyipta karya cetak dening wates lebar lan ora migunakake ilustrasi utawa dekorasi
Ana pirang-pirang digitisasi karyane dina iki, kabèh dijenengi Bodoni
Umumé, model huruf iki digunakake minangka huruf hiasan.
Provinsi iki kang ndunungi 488.871 jiwa (2015) lan ambané 2.680,37 km2
Kutha krajané ya iku Assen
Provinsi Utrecht Utrecht iku provinsi ing Walanda
Provinsi iki duwéni padnung cacah1.268.489 jiwa (2015) lan ambané 1.449,12 km2
Kutha krajan provinsi iki ya iku Utrecht.
Assen Assen iku "gemeente" ing propinsi Drenthe, Walanda
Kutha iki ya iku kutha krajané propinsi Drenthe.
Zwolle Zwolle iku "gemeente" ing propinsi Overijssel, Walanda
Kutha iki ya iku kutha krajané propinsi Overijssel.
Middelburg (Zeeland) Middelburg iku "gemeente" ing propinsi Zeeland, Walanda
Kutha iki ya iku kutha krajané propinsi Zeeland.
Gemeente Groningen Groningen iku "gemeente" ing propinsi Groningen, Walanda
Kutha iki ya iku kutha krajané propinsi Groningen.
Merriam-Webster Merriam–Webster, Incorporated iku kumpeni Amérika kang mbabar buku-buku réferènsi lan mligi kondhang amarga mbabar bausastra ( ꦧꦲꦸꦱꦱ꧀ꦠꦿ ) Ing taun 1828, George lan Charles Merriam yasa kumpeni mawa jeneng G & C Merriam Co
Ing taun 1843, sawise Noah Webster séda, kumpeniné nuku hak ciptané "An American Dictionary of the English Language" (Jawa: Bausastra Inggris Amérika) duwèké Webster
Awit saka itu, kabèh bausastra Merriam–Webster bisa katurut tekan sumber iki
Jenengé kumpeniné kang saiki wiwit kaanggo ing taun 1982
Ing taun 1996, Merriam–Webster ngetokaké situs wèb kang kapisan, mawa leladèn aksès gratis menyang bausastra lan dasanama onlèn
Merriam–Webster uga mbabar bausastra bab sinonim, panganggoning basa Inggris, géyografi ("Merriam-Webster's Geographical Dictionary"), biyografi, jeneng dhiri, tembung-tembung ing kawruh usada, tembung-tembung ing kawruh ulahraga, slang, Spanyol/Inggris, lsp
Ing tanggal 16 Fèbruwari 2007, Merriam–Webster mbiwara pambabaré bausastra lan dasanama kanggo punsèl kang dikembangaké barengan karo AskMeNow
Konsumèné nganggo leladèn mau saperlu ngaksès dhéfinisi, éjaan, lan sinonim lumantar layang tèks
Ing layanané uga ana "Word of the Day" (Jawa: Tembung Dina Iki) saka Merriam–Webster lan "Open Dictionary ("Jawa: Bausastra Binuka")", leladèn wiki supaya para lengganan bisa nggawé lan ngirim tembung-tembung anyar saha dhéfinisiné.